《题成趣轩》
元代·李士瞻

小小蔬园半亩畦，涉能成趣路成蹊。呼儿灌溉汲石井，留客待烹啼竹鸡。

子荆居室称苟美，管宁锄金恒不迷。华构相承期勿坠，今人应与古人齐。

作者简介：（1313—1367）元南阳新野人，徙汉阳，字彦闻。顺帝至正十一年进士。辟中书右司掾历吏、户二部侍郎。累拜枢密副使。条上二十事，帝嘉纳，迁参知政事。仕至翰林学士承旨，封楚国公。有《经济文集》。